《唐华滨民部太夫人七帙时华滨奉使东旋 其一》
明代·游朴

迟日扬晖绚紫云，高堂佳气郁氤氲。山南又见唐新妇，海上争氤汉少君。

天笃贞祺增寿岂，帝褒名淑锡朱纁。试观裼寝开祥颂，多少承明作者文。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。